આ મહિલાના મહેણા-ટોણાએ તે દિવસથી હોસ્પિટલની તસવીર બદલી દીધી. ત્યારબાદ ડૉક્ટર શિપ્રાએ તેમની હોસ્પિટલમાં જન્મ લેતી તમામ દીકરીઓની મફતમાં સારવાર કરવાનું નક્કી કરી લીધું. ત્યારથી લઈને આજ સુધી તે ક્રમ જળવાયેલો છે. માત્ર મફત સારવાર જ નહીં શિપ્રા છ દીકરીઓના અભ્યાસનો પણ ખર્ચ ઉપાડે છે. છોકરીઓને યોગ્ય તાલિમ મળે તે માટે ડોક્ટર શિપ્રા આગામી સમયમાં એક સ્કૂલ પણ ખોલવાની યોજના બનાવી રહ્યા છે. આ રીતે દરેક ગરીબ અને અનાથ બાળકીઓ પોતાની કારકિર્દી બનાવી શકે. શિપ્રાનું આ અભિયાન શહેર માટે ઉદાહરણરૂપ બની ગયું છે. શિપ્રાને આ કામમાં મદદ કરવા માટે ઘણી સંસ્થાઓ આગળ આવી રહી છે. હવે તેમની હોસ્પિટલમાં આવનારા લોકોના વિચારો પણ બદલાઈ રહ્યા છે. હોસ્પિટલ જનાર લિલાવતી કહે છે,